A NETFLIX DOKUMENTUMFILM-SOROZATA
INVICTUS JÁTÉKOK
A versenyzők nagy részének, miután megsérültek,
örökre megváltozott az életük.
Mindent újra kellett kezdeniük.
Át kell programozni a testedet, hogy megbirkózz ezzel,
hogy funkcionálhass a sérüléseddel.
Ha ebbe a rendszerbe betesszük a sportot, azzal esélyt adunk arra,
hogy az egyén azt lássa, mit ért el, és nem azt, hogy mit veszített.
Erről szól az Invictus játékok.
Itt történik a varázslat.
A LEGYŐZHETETLENEK VERSENYE
AHOL UTAT TÖR A FÉNY
Jó reggelt, üdvözlök mindenkit Hágából!
Ma a kerékpárversenyt fogjuk követni.
A 20 résztvevő országból rengetegen neveztek erre a csodás versenyre.
- Segítsek? Vagy menni fog? - Megoldom.
A DÉL-KOREAI CSAPAT TAGJA
Ismernem kell az ellenfeleimet is.
A legjobb, ha nem foglalkozol velük.
Csak túlagyalnád a dolgokat.
Miért izgulok?
- Ne izgulj! - Tegnapig nyugodt voltam.
Csak lőj ki a rajtnál, és okosan vidd végig a futamot!
Három, kettő, egy, rajt!
Elindult a súlyos alsó-felső végtagsérültek országúti körversenye.
Kemény küzdelem várható.
Szép kis boly alakult ki.
- Nagyjából negyvennel mennek. - Ez nagyon gyors tempó.
Még a sérülésem előtt…
Ez egy kicsit kínos…
Azt hittem, hogy körülöttem forog a világ.
Nem féltem semmitől.
A dél-koreai versenyző támadást indít.
Amikor megsérültem, az jutott eszembe:
miért pont nekem kell átélnem ezt?
Semmit nem tudtam egyedül csinálni.
Az emberek szánakozva néztek rám.
Na Hyeongyoon most bajba került.
Nem akartam élni.
Mihez kezdjek ilyen fiatalon?
Küszködik a koreai versenyző.
De már egyáltalán nem érzek így.
Egyáltalán.
Sikerült erőt merítenie. Visszahozta magát a versenybe.
Ha magabiztos vagyok,
nem kell amiatt aggódnom, hogy mások hogy látnak engem.
Úgy gondolom, nem a fogyatékosságainkat küzdhetjük le,
hanem azt a képet,
ahogy a társadalom lát minket.
Én ezt szeretném elérni.
Kettes csoport. A koreai versenyző remekül halad.
Minden a befutónál dől el!
Na megszerzi a bronzérmet a kategóriájában!
- Gratulálok! - Köszönöm!
Kiáltsuk, hogy: „Hajrá, Korea!”
Hajrá, Korea!
KEREKESSZÉKES RÖGBI KVALIFIKÁCIÓS MÉRKŐZÉSEK
Fáradt vagyok. Nem is sportoltam.
A nap fénypontja, hogy Rich, a röpicsapat kapitánya
levelet íratott a hozzátartozókkal.
Ebben az áll: „Vicki, eljött a te időd.”
Már sírok is…
„Azért vagy ott, ahol, mert az vagy, aki.
Légy önmagad legjobb változata,
és akkor szárnyalni fogsz.”
Itt a következő üzenet.
Azt írja: „Anyu…
mindegy, mit teszel, mindegy, hányszor gondoltad azt,
hogy nincs értelme folytatni, soha ne add fel!
Nagyon büszkék vagyunk rád.”
Igen.
Gyerünk!
Most Tom jön.
„Szívem! Én, Harvey, a családod és a barátaid mind büszkék vagyunk rád.
Tudunk kérkedni veled.
Sok energiát fektettél ebbe, ideje, hogy beérjen a gyümölcse.
A csapattársaiddal élvezzétek ki minden egyes percét!
Mindig támogatunk. A szerető családod.”
Felolvastad. Jár egy ölelés.
Tudom, hogy szereted.
- Jól vagy? - Igen.
CSOPORTMÉRKŐZÉS EGYESÜLT KIRÁLYSÁG - EGYESÜLT ÁLLAMOK
A JÓLLÉT CSAPATA VAGYOK
Az első mérkőzésen a kezdő négyesünk: Tom, Dan Phillips, Vicki és Paul.
Ne tapogatózva kezdjünk!
Mindig védekezésre állunk be. Használnunk kell a hangunkat.
Félemlítsük meg őket! Legyünk kellemetlenek!
Ez a legjobb védekezés.
Képesek vagyunk rá.
Én nem félek senkitől. És biztos vagyok a csapatunk erejében.
- Minden oké. - Nagyszerű.
Kurva jó csapat vagyunk.
Náluk nincsenek lányok, ugye?
Az Egyesült Királyság és az Egyesült Államok csap össze.
Hajrá, britek!
Az Egyesült Királyság ezüstérmet nyert 2018-ban, az USA pedig bronzot.
Szóval ez egy kiélezett mérkőzés lesz.
EGYESÜLT KIRÁLYSÁG 1 USA 0
EGYESÜLT KIRÁLYSÁG 1 USA 1
Valósággal kapkodjuk a fejünket a pálya két vége között.
És a kapitány újabb pontot szerez.
EGYESÜLT KIRÁLYSÁG 2 USA 2
Vicki Ross. Ő is beért.
Valakinek a védekezésre is kellene figyelnie,
de látványos játékban nincs hiány.
Folwellnél a labda.
Egy gyönyörű keresztpassz, Dave Wilkinson pontot is szerez.
EGYESÜLT KIRÁLYSÁG 13 USA 11
EGYESÜLT KIRÁLYSÁG 13 USA 12
EGYESÜLT KIRÁLYSÁG 22 USA 20
EGYESÜLT KIRÁLYSÁG 23 USA 20
EGYESÜLT KIRÁLYSÁG 23 USA 21
Folwell, a brit csapat szíve.
Egy újabb támadás, és ez már eldönti a meccset.
EGYESÜLT KIRÁLYSÁG 24 USA 21
Hatalmas csata volt a két nemzet között, akik legutóbb érmet szereztek.
Az Egyesült Királyság került ki győztesen a küzdelemből. Hűha!
Lekéstem a mérkőzés elejét.
Az ellenfél ármánykodása, hogy távol tartson minket!
Azoknak, akik nem tudnák, elmondom, hogy meghaltam. Őrület, mi?
Megint sírni fogok.
De ez nem rólam szól, hanem rólatok. Csak ti számítotok.
Minden a ti kezetekben van.
Megvan a tehetségetek. Játsszatok! Élvezzétek! Zúzzatok!
EDZŐ
Úristen! Nem értettem, miért vagytok kékben.
Biztos vagyok benne, hogy nyerni fogtok.
Ha nem szereztek egy kurva érmet, szétrúgom a seggeteket. Ilyen egyszerű.
Bármi is lesz, ez a ti érdemetek, Jenks és Jayne.
Nagyon hálásak vagyunk!
- Vigyázzatok magatokra! - Pápá!
AZ AMERIKAI CSAPAT TAGJA
Amikor először hallottam az Invictusról, úgy éreztem,
ez egy remek kezdeményezés, ami feltüzelhet, és segíthet talpra állni.
A nagymamám azt mondja, túlvállalom magam.
A barátaim azt kérik, hogy pihenjek.
Mindenki azt mondja, hogy lassítsak.
De bármi is lesz az eredmény, ezt csináltam egész életemben,
és most itt vagyok Hágában.
Jól van, vágjunk is bele!
FÉRFI BELTÉRI EVEZÉS FELSŐ VÉGTAGSÉRÜLÉS KATEGÓRIÁJA
Elindul a verseny.
Négy percük van, ezt kell meghajtaniuk.
Hajrá, Gabriel!
Ő áll az élen. Gabriel George.
Hajrá, Gabriel!
Ahogy Gabriel előad dolgokat, az egészen egyedi.
Mindig laza tud maradni,
és nem is fogod fel, hogy mekkora dologról van szó,
amíg be nem üt a felismerés.
Ebben a szakaszban már a fájdalomtűrő képesség dönt.
Ki kell tartani mentálisan és fizikálisan.
Gabriel George haladt az élen, de most már 25 méteres hátrányban van.
Ez a szakasz már sokakat elgyötör.
Megkezdődik az utolsó perc.
Hajrá, Gabriel!
Gyerünk, Gabe! Hajtsd meg!
Ez ám a koncentráció! Ez az elhivatottság!
Még két gyötrelmes húzás, és vége.
Gabriel George hatalmasat küzdött.
Az elején vezetett, végül a hatodik helyen zárt.
De nézzék meg! Mindent kiadott magából.
A vizemet se bírom el.
Idén lesz 14 éve, hogy Gabe-et baleset érte.
Az élet már 50 különböző irányba húzta.
Bármennyire is imádkozom, nem áll le.
Jesszus!
Aggódom érte. Féltem őt.
„Hogy ne tarts beszédet.”
- De legalább el tudod olvasni. - Ezt meg hogy kell kiejteni? Ezt.
„Onno… Eichelsheim tábornok.”
„Eichelsheim?”
Szeretnéd, ha gyorsan beírnám…
„Eichelsheim.”
Onno Eichelsheim tábornok.
- Eiffelshaim? - Eichelsheim.
Még egyszer!
Izgalmas, új játéknap kezdődik Hágában.
Jön a kerekesszékes rögbi, de lesz még íjászat, kerékpározás,
kerekesszékes kosárlabda és úszás is.
Ő Kasper Henriksen, a dánok versenyzője.
Nagyon rövid a táv. Ez azt jelenti, hogy még fájdalmasabb.
Kerekesszékes kosárlabda. Darrell Ling a 18-as számú kanadai mezben.
Gabriel George egy átalakított íjjal lő, méghozzá a szájával.
A globális katonai közösségünk összejött,
egy helyre, ami a nemzetközi jog és béke központja.
Szeretnénk kifejezni hálánkat a védelmi miniszternek,
az államtitkárnak, Christophe van der Maatnak, és Onno…
Eichelsheim tábornoknak.
Üdv újra itt! Egyre jobb a hangulat
a kerekesszékesrögbi-mérkőzés előtt.
Gray nagyon aktív, megint nála a labda.
Elindul és felgyorsít.
Csak 12 másodpercük van, hogy átvigyék a labdát.
EGYESÜLT KIRÁLYSÁG 20 KANADA 5
EGYESÜLT KIRÁLYSÁG 20 OLASZORSZÁG 4
EGYESÜLT KIRÁLYSÁG 23 FRANCIAORSZÁG 7
EGYESÜLT KIRÁLYSÁG 18 AUSZTRÁLIA 8
Az Egyesült Királyság döntőbe jut.
Utoljára 2014-ben nyerték meg a tornát, Londonban.
A dán Kasper Holm Henriksen szerzi meg az ezüstérmet.
Tom, először is gratulálok!
Milyen érzés ilyen csapat kapitányának lenni?
Megkönnyítik a dolgomat.
Fantasztikus kapitányunk van. Ő könnyíti meg a mi dolgunkat.
Kár, hogy Jenks mester nem jöhetett el. Rosszul lett. De ezt érte csináljuk.
Mindent beleadtam.
Gratulálok!
- Szép munka, Kasper! - Köszönöm.
Tíz másodperc kellett az aranyhoz.
Ne! Ne mondd ezt!
Jön a tizedik sorozat.
Gabriel George bejutott a legjobb 16-ba,
de itt vereséget szenvedett a kategóriája legjobbjától.
Szigorú magával szemben?
- Igen. - Igen?
Semmi baj.
Büszke vagyok rá.
Mindig büszke.
Szép volt, Jess.
A KANADAI CSAPAT TAGJA
Itt, az Invictus játékokon
Darrell nagyon frusztrált, zaklatott, nem találja a helyét.
Nem akartam inni a játékokon. Szégyellem magam.
Gyerekkoromtól kezdve egészen felnőttkoromig
sokszor hazudtam,
és szerettem volna, ha az emberek elfogadnak.
Most színt vallott előttünk,
és úgy gondolom, ő maga fogja megváltoztatni az életét.
Vigyázz!
KANADA 10 HOLLANDIA 23
Gyerünk, már csak 24 másodperc! Menj, Darrell!
Én dobtam az utolsó kosarat. Láttátok?
Úgy gondolom, hogy valami csodálatos dolog
vált világossá Darrell számára itt az Invictus játékokon.
Örülök, hogy végre átél valamit,
ahol azt érezheti, hogy győztes.
A férfiak 100 méteres gyorsúszása…
Egyesült Államok!
FÉRFI ÚSZÁS
ALSÓ-FELSŐ VÉGTAGSÉRÜLÉS ÉS LÁTÁSSÉRÜLÉS KATEGÓRIÁJA
Nem izgulok.
Jó, nem is kell. Csak élvezd! Mosolyogj!
Igen, ez egy jó nap. A lényeg, hogy ne fulladjunk meg.
Igen, remek tanács.
Én is így érzem.
- Jó muri lesz. Nagyon jó muri. - Igen.
Amíg mozgásban vagyok, nincs gond a fájdalommal.
Ha megállok, és pihenek, akkor csőstül jön minden.
Minden előtör, keményen.
Az idegfájdalom.
És a személyes traumák.
De amíg csinálok valamit, az elmém úgy van,
hogy próbálja elnyomni a rossz gondolatokat.
Húsz év múlva már nem lesz ennyi erőm.
A fájdalom még mindig ott lesz. Hogy fogom legyűrni?
Elkészülni.
Megkezdődött a férfiak 50 méteres gyorsúszása,
ez az ISC kategóriás verseny.
A francba!
Nem bírok mozogni.
Ismerem a sport erejét.
A címeres mez erejét.
De aggódom is, mert nagyon keményen kell küzdened.
A test és az elme bonyolult dolog.
Egy sérülés vagy egy betegség nem teszi a testedet
kevésbé értékessé. Csak más lesz tőle.
Mindenkinek vannak gyengébb napjai.
Mindenki küszködik néha. Ilyen az élet.
Ez kontrollálhatatlan.
Van, amit kontrollálhatunk, és van, amit nem.
A verseny motiválja őket, és önbizalmat ad nekik.
Mindenki más elvárásokkal érkezik,
és mindegy, hogy ez a célba érés,
a rekorddöntés, az éremszerzés, nem számít.
Ezek olyan élmények, amik megváltoztatják a szemléletüket.
Amikor kiabáltatok és buzdítottatok…
Az fantasztikus volt.
Minden sportszámban látjuk, ahogy visszatér a mosoly, a személyiség.
Lehet érezni, lehet látni a szemükben.
Megváltoztatja az életüket.
KEREKESSZÉKES RÖGBI, DÖNTŐ EGYESÜLT KIRÁLYSÁG - USA
Azért lépünk pályára, hogy nyerjünk.
- De nem bízhatjuk el magunkat. - Nem, persze. Ezt értem.
De még nagyobb elánnal kell küzdenünk,
Jenksért és Jayne-ért.
Ez nekik is szól, nem csupán nekünk.
- Kezdek izgulni. Te izgulsz? - Igen.
Hatalmas a nyomás.
Kapitányként remek munkát végeztél.
Főleg az elmúlt hetekben.
Nagyon jó döntés volt téged választani.
Jess, Lisa!
Mindannyian a csapatba valók vagytok.
Máskülönben nem lennétek most itt.
Szóval mindannyiótoknak a pályán van a helyetek.
Boldog szülinapot!
Nem értek az emberekhez.
Gyakran elszigetelem magam.
Soha életemben nem töltöttem be vezető szerepet. Semmiben.
Fenomenális vagy. Itt mindenki az.
Egyesült Királyság!
Dave! Te foglalkozz velük!
Dolgozz ki egy rendszert, figyeld és használd fel őket!
A saját játékunkat játsszuk. Mindegy, hogy ők mit csinálnak.
Maradj rajta! Vigye be a labdát! Figyelj az időre!
Állítsd meg, addig megkerülöm, ő maradjon a kulcsterületen!
- Ne hagyd élni! - Én megyek a másik emberre.
- Indulás. - Gyerünk!
Hajrá, srácok!
Hibátlan a mérlegük. Hat meccsen hat győzelem a brit csapattól.
Csak ők győzték le az amerikaiakat.
Az a mérkőzés 24-21-re végződött.
Ez is ugyanolyan szoros lehet.
ELLIE VICKIE LÁNYA
Légy elég jó ahhoz, hogy nyerj!
Tedd azt, amit kell! Ilyen egyszerű.
Csak játszd a játékot!
Lehet, hogy gyorsak, de a székkel nem bánnak olyan jól.
Erősek, de nem tudják hol csapjanak oda.
- Mindig tartsuk őket nyomás alatt. - Oké?
Háromra: britek!
- Egy, két, há… - Britek!
Feszült, kemény meccs lesz.
És minden bizonnyal szenzációs is.
Megvolt a feldobás.
Greennél a labda.
Mindkét csapat ugyanolyan jó támadásban és védekezésben is.
És mindkét együttes a maximumot fogja nyújtani.
Kenny Guinn, az amerikai csapat egyik sztárja.
Vicki Ross próbálja megállítani. Remekül blokkolnak.
De itt jön Green, és megvan az amerikaiak első gólja.
Hosszú indítás. Vicki Rossnak játsszák a labdát.
Az USA-nak váltania kell.
Kiválóan blokkolnak az amerikaiak, de Paul Grayhez kerül a labda.
Vissza Vicki Rossnak, és átviszi a gólvonalon.
EGYESÜLT KIRÁLYSÁG 1 USA 1
Jó meccs lesz!
Josh Smith támad.
Folwell blokkolná, de így Guinn üresen marad.
Még nem láttuk Tom Folwellt a labdával.
De most megindul és be is viszi.
Rá kell figyelniük az amerikaiaknak.
Egy magas passz. Garland épp nem tudja elkapni.
Ez a hiba gyorsan visszaüt! Gray átszáguld a pályán.
Vicki Ross elkapja, és beviszi.
EGYESÜLT KIRÁLYSÁG 5 USA 4
Green megszerzi a labdát, de összezárnak előtte.
Egy passzal mégis bejutnak.
Elképesztő iramot diktálnak a mérkőzésen.
Ez eddig a leggyorsabb meccs.
- Elvesztette a labdát! - Kipiszkálták a kezéből.
Ez csak pech volt!
Igen! Ez az!
Csodaszép gól! Az USA visszavette a vezetést.
Talán az USA játszott jobban az első félidőben.
Guinn elindul.
Passzal Garlandnek. Elkapja időben? Igen, megvan!
Jön a félidei szünet. Két pont a különbség.
Az Egyesült Királyság először van hátrányban a félidőben.
Hatalmas izgalmak várhatóak még.
Tizenöt percnyi játék van hátra. Ez dönti el, hogy ki lesz a bajnok.
Tom nagyon nyugodt.
Igen. Egy jó kapitány megmutatja,
hogy mindig összeszedettnek kell maradni.
Függetlenül attól, hogy mi van a fejében.
Csak nyugodtan! A saját játékunkat játsszuk.
- Kiáltunk. - Jó.
- Figyeljetek rá! - Jó, csináljuk!
Eléggé megdöbbentett korábban az,
ahogy hallottam, hogy az emberek mit mondanak Tomról.
Nehéz ilyenkor kordában tartani az érzelmeimet.
Mondják, hogy milyen gyors és ügyes.
Látszik, hogy felnőtt a vezér szerepéhez.
Ezt az oldalát nem látjuk túl gyakran.
Gyertek!
Menni fog. Csak élvezzétek!
- Csak ez számít. - Élvezzétek!
Háromra: britek!
- Egy, két, há! - Britek!
Hisz annyira magában a brit csapat, hogy visszajöjjön a meccsbe?
Tom Folwellre koncentrálnak, megpróbálják levenni a pályáról.
Grayhez kerül a labda.
Folwell üresen marad. Ez nem sokszor fordul elő.
EGYESÜLT KIRÁLYSÁG 10 EGYESÜLT ÁLLAMOK 12
Hosszú indítás, két amerikai játékos van elöl.
Josh Smith megbillen. Ez érvényes volt? Azt hiszem, igen.
Az USA foggal-körömmel harcol, és tisztára játssza magát.
Most először már négy pont a különbség.
A rehabilitációnak sosincs vége. Mindig vannak hullámvölgyek.
De azt akarom, hogy Harvey a legjobb énemet láthassa.
Guinn megállíthatatlan. Folwell arrébb repíti.
Ez hatalmas ütközés volt.
Szeretném, ha látná, hogy lehetetlen nem létezik.
Ez bámulatos volt!
Vicki Ross a labdával.
Gyerünk, Vicki!
A kerekesszékes rögbitől visszakaptam a szabadságomat.
Kikapcsol, minden problémámat elfedteti. Egy dologra koncentrálok.
Megtisztítja az előttem lévő utat.
Egy pillanatra sem állnak meg a csapatok.
Nem muszáj nyernünk.
Azzal, hogy játszunk a mérkőzésen, már nyertesek vagyunk.
A rögbicsapat gyakorlatilag a családunk.
Csodás emberek.
A rögbi mentette meg az életemet.
Nem én vagyok a leggyorsabb, legokosabb,
de boldog vagyok, mert tudom, hogy haladok előre.
Megmutatom a gyerekeimnek, hogy bármilyen csapás is ér,
tovább kell küzdened.
Azzal, hogy ők látnak engem, már nyertem.
Elmondom, hogy mennyit fejlődtem.
Kint voltam a síneknél, vártam, hogy jöjjön a vonat.
Végül nem tettem meg.
Hisz itt vagyok.
És a hazámat képviselem.
Ezt hányan tudják elmondani? Nem sokan.
Ez egy kicsit fellengzős volt. De hát ez az igazság.
Ez akár elég is lehet.
Folwell hosszan indít.
Vicki Ross várja, visszaemeli Graynek.
Ez elképesztő támadás volt.
De megszólal a hangjelzés, ami azt jelenti,
hogy az Egyesült Államok szerzi meg az aranyérmet.
Nagyon sajnálom őket. De Tom igazi vezérként irányított.
Büszkék lehetnek magukra.
- Ha vereséget szenvedsz, az megerősít. - Igen.
A DÁN CSAPAT TAGJA
A mentális fejlődésünk útja a legfontosabb.
Sok célomat elértem,
de még távol van a végső cél,
bár nem tudom, hogy azt valaha is elérem-e.
Térjünk vissza a kerékpározáshoz, ahol megkezdődnek az utolsó futamok!
Három, kettő, egy. Rajt!
FÉRFI KERÉKPÁROZÁS
NEM MARADANDÓ FIZIKAI FOGYATÉKOSSÁG KATEGÓRIÁJA
A brit versenyző, James Rogers vezet.
Szeret elöl haladni, ezt a selejtezőben is láttuk.
Kasper Henriksen, az időfutam második helyezettje is nagyon gyors.
A szél is közrejátszik.
Igen, ez nagy kihívás.
Íme az első támadás, de a francia Gérald Monnier
továbbra is dominálja a mezőnyt.
A dánoknak három versenyzőjük van, köztük Kasper Henriksen.
Pont lemaradt az aranyéremről az időfutamon.
Szóval gyors és erős versenyző.
Ebből meríthet egy kis önbizalmat.
Az utolsó kör fog mindenről dönteni.
Ha így marad a helyzet,
akkor egyre többen érzik majd magukat esélyesnek.
Egy támadás a brit csapattól.
Azt hiszem, ő Richard Gray.
Most vigyázniuk kell, nehogy túlhajtsák magukat.
Azt mondja: „Fogjunk össze!”
A dán viszont nem akart összefogni a brit bringással.
Most a francia Gérald Monnier indít támadást,
és a lengyel bringás próbálja követni.
Természetesen ő volt a leggyorsabb az időfutamon.
Ahogy a kvalifikációs versenyen is.
Lenyűgöző teljesítmény!
A boly már teljesen szétszakadt.
Szélsebesen halad tovább két bajtársának emlékével.
Gyerünk! Nyomás!
A második helyezett Ausztrália, a harmadik Dánia.
- Baszki, ez jó volt. - Egy gép vagy!
Nagyon királyul mentél!
Végig az élbolyban haladtál.
Basszus, de gyors voltál!
Kiváló eredmény!
- Gratulálok! - Köszönöm!
Megérdemelted.
- Köszönöm a segítséget! - Szívesen.
- Szuper vagy! - Szuperek vagyunk.
Nélküled nem sikerült volna.
Fantasztikus vagy, Kasper!
- Gratulálok! - Köszi!
Sikerült!
Basszus! Sikerült!
Milyen csodás ez a nap!
Egy hős vagy!
Elkérhetném az edzőnek? Ő most nincs itt.
Szeretünk.
Ezt nem lehet megérteni.
Nagyon büszkék vagyunk rád!
Hölgyeim és uraim,
a harmadik hellyel bronzérmet nyert
Dánia képviseletében: Kasper Holm Henriksen.
Tom, nem is olyan rég azt mondtad, hogy szeretnél bejutni a döntőbe.
Ez sikerült, és fantasztikusan játszottatok.
Remélem, hogy mindenki élvezte. Nagyon büszke rájuk.
Az összes csapatra.
A csapatszellem a lényeg, és a kialakuló barátságok.
- Igen. - Az eredmény nem érdekel.
Amikor megtettek csapatkapitánynak,
eleinte nem is értetted a döntést,
de tisztán látszik, hogy milyen fontos neked ez a társaság.
Az előbb említetted, hogy milyen büszke vagy rájuk.
- Nem tudom, mit mondjak. - Aha.
Igen. Fantasztikusak. Nagyon szeretem őket.
Jól van, srácok!
- Szia! - Szia!
- Láthatjuk az érmeket? - Szeretnétek látni őket?
Igen!
Tessék, lányok!
Látod, Antonia?
Apa, egy cumisüveg.
Igen, rajta egy lyukkal.
- Mikor jössz haza, apa? - Még ma este.
Jövő hétvégén látjuk egymást, jó?
- Kívánjatok jó utat apának! - Jó utat!
Köszönöm, Havanna!
Köszönjetek el!
- Sziasztok! - Szia!
Pápá!
Vegyetek nagy levegőt!
Éljétek meg ezt a pillanatot!
Lassan nyissátok ki a szemeteket,
és térjetek vissza!
Sokáig próbáltam menekülni önmagam elől.
Sok időt töltöttem a jövőben és a múltban.
A jelenben csak pillanatokat.
Hú, ez nagyon szép!
De válaszúthoz érkeztem. Nem menekülhetek örökké.
Miért nem jártam még itt?
Most itt vagyok a jelenben.
Nem pár órával korábban, nem holnap. Hanem most.
Most itt vagyok.
Egyik harcot vívtam meg a másik után.
Túléltem őket, de nem arattam győzelmeket.
És mindig jött a következő.
Mindig jött a következő.
Számomra a „legyőzhetetlen” szó azt jelenti,
hogy el kell engedned dolgokat, hogy azok ne győzhessenek le.
Igen.
Legyőzve nem lehetünk boldogok.
Legyőzve nem lehetünk szabadok.
Basszus!
Nem számítottam erre.
Nem tudtam megtervezni. Nem gondoltam, hogy ez lesz.
De jó, hogy itt vagyok.
Örülök, hogy minden úgy történt, ahogy.
Mert még a vereségeim is győzelmek.
ZÁRÓÜNNEPSÉG
Micsoda hét volt ez!
Ha az volt a cél, hogy büszkévé tegyétek a hazátokat,
akkor sikerült.
Ha az volt, hogy a családotok boldog legyen,
azt is elértétek.
Ha a célotok egy érem volt, a rekorddöntés vagy pusztán a célba érés,
azt is teljesítettétek.
Ha az volt a terv, hogy erősebbek lesztek, mint ahogy jöttetek,
hát, halljuk!
Van egy kiváló idézet. Sokat hallottam a héten.
„A seb az a hely, ahol a fény beléd hatol.”
Maga a felismerés, hogy van sebed, sérülésed, betegséged,
egy lehetőség az abból való kigyógyulásra.
Ez egy alaprajz ahhoz, amire az egész világnak szüksége van.
A kitartás erejére, a gyógyulás erejére,
a talpra állás erejére.
Azt kérem tőletek, hogy zárjátok palackba az elmúlt hét emlékét.
Megtisztelő volt veletek szolgálni.
Igen!
Ukrán férfiak és nők…
Mindenki, aki a hazáját védi.
Ma végre bejelenthetem,
hogy kiszabadítottuk az ukrán mentőtisztet, „Tairát”,
Yuliia Paievskát.
HAT HÓNAPPAL KÉSŐBB
UKRAJNA KIJEV
Apával meglátogattuk őt a kórházban.
És őszinte leszek, nem ismertem fel.
Először azt hittem, egy sovány fiú,
nagyjából korombeli.
De meghallottam a hangját.
És rájöttem, hogy ő az anyám.
Aztán mind ott álltunk némán pár percig, ölelgettük egymást.
A 12 HETES FOGVA TARTÁSA ALATT TAIRÁT TÖBBSZÖR IS MEGKÍNOZTÁK.
Teljesen biztos voltam benne,
hogy vagy megölnek, vagy belehalok a kínzásba.
A szabadon engedésem előtt egy hónappal…
abbamaradt a kínzás…
Ekkor kezdődött az Invictus.
Az Invictus miatt közismert lett a történetem.
…ami az anyukámmal történt.
Sose feledjék, mi történik Ukrajnában!
Éveken át életeket mentett,
és többek közt az én jövőmért is harcolt.
- Ez most biztos nehéz lehet neked. - Igen. Nagyon nehéz.
Rájöttek, hogy már nem tarthatnak fogva.
Az anyám nagyon bátor nő,
és azt kérem, hogy önök is legyenek azok, érte és az összes ukránért.
EURÓPAI PARLAMENT
Dicsőség Ukrajnának!
Tudtam, hogy erős lány és találékony lány…
De azt elképzelni sem tudtam volna,
hogy ennyire megingathatatlanul kezeli majd ezt a helyzetet.
Nyilván az én lányom,
de remélem, hogy még menőbb lesz.
És azt is, hogy boldog is.
Ez a legfontosabb. A legnagyobb vágyam.
AMERIKAI EGYESÜLT ÁLLAMOK HAWAII
A változás fontos dolog, az élet része.
Újabb esélyt kaptam, hogy a jelenben lehessek.
Elmegyek búvárkodni,
számomra most ez a kikapcsolódás helyszíne.
És egyben megoszthatom a pillanatot másokkal is.
- De jó látni téged! - Csak idegenvezető kellett.
Basszus!
Kösz, jól vagyok!
Ez az egyik legjobb merülési hely.
Delfineket, bálnákat, cápákat is látni.
A cápák jó fejek. Nem gond.
- Mondja a félkarú fickó. - Pontosan.
- A cápák jó fejek. Tényleg! - Cápakaja!
A hágai élmények még mindig hatással vannak az életemre.
Felfrissültem. Annyira más volt az a környezet!
Mint a súlytalanság.
Minden teher lehullott a vállamról. Örültem, hogy a nénikém örül.
- Aha. - Jól érezte magát. És…
Én is. Örültem neki, hogy örül neked.
DÁNIA SVENDBORG
Mielőtt belevágtam volna az Invictusba,
nem tudtam elmenni szülinapokra, bulikra.
Nem tudtam a családommal enni. Le kellett lépnem.
- Kettőtöket nem bírlak el. - De igen!
Havanna, gyere csak!
Most te is apával vagy.
De egy hónapja volt egy nap, amikor leültünk együtt,
és hirtelen melegséget éreztem.
Rájöttem, hogy így lehetek majd jó apa.
Nem törölheted belém a kezedet!
DÉL-KOREA SZÖUL
Vegyünk húst!
- Mi a következő, Narin? - Mályvacukor.
Mályvacukor. A kempingezéshez.
Ez egy remek lehetőség volt számomra arra,
hogy találkozzak veteránokkal a világ minden tájáról.
Láttam, milyen büszkék a gyerekek a szolgálat során megsérült szüleikre.
Ugródeszka szeretnék lenni
a kislányom fejlődéséhez.
Szeretném, ha bölcsességet szerezne,
és megtanulná, hogy lehet legyőzni a nehézségeket,
azzal, ha látja, milyen keményen küzdök.
Fogd úgy, mintha oldalast ennél! Mályvacukor-oldalas.
Mályvacukor-emlékek.
KANADA HALIFAX
Sokkal jobban vagyok.
Elmentem rehabra, és megváltozott az életem.
Már ritkábbak a rohamaim.
Képezem magam, és próbálok társaságban funkcionálni.
Arra gondoltam, hogy elkezdek randizni.
Jó lenne valakivel együtt tölteni az időt.
Tudom, hogy lesznek kudarcok, de tovább folytatom az utamat.
Úgy bizony!
EGYESÜLT KIRÁLYSÁG
Valamivel meg kell állítanod apát.
- Ne! - Uno!
Hogy lehet ilyen mázlid?
A csapatkapitányi szereplésem után felcsaptam edzőnek.
Emberfogás!
Mindenfélébe belevágtam.
Nem lenne egyenlő hosszúságú. Hosszabb lenne a bal láb.
Hallottam, hogy mozgalmas hónapok állnak mögötted.
- Nem. - Nem?
Azt hiszem, a legnagyobb változás az, hogy már nem vagyok visszahúzódó.
Több erőfeszítést teszek.
Köszönöm szépen.
ÉN VAGYOK HÁGA 2020
Nagyon büszke vagyok rátok. Köszönöm szépen!
Egyre jobban tudok privát beszélgetéseket folytatni.
Ez az!
Szóval úgy érzem, fényes a jövő,
de hogy mit hoz, azt még nem tudom.
- Merüljünk! - Jó.
Köszönöm.
Amikor elindultam ezen az úton,
azt mondták, találjak valamit, amitől jól érzem magam.
Tudom, hogy eges dolgokban még kell segítség. Túlvállaltam magam.
De rengeteg dolgot sikerült elengednem.
Több mindent meg tudok élni a jelenben.
Még mindig Gabe vagyok.
De egy kicsit bölcsebb, egy kicsit idősebb.
Könnyedebb lélekben és tudatban.
Úgy gondolom, hogy a jövőben tovább fogok gyógyulni,
én és mások is.
Úgy érzem, hogy a jövő sok pozitív élményt és örömöt tartogat,
nekem és másoknak is.
Valami van a szememben.
Hogy lehet-e hozni valami pozitívumot abból a pokolból?
Szép volt.
Okos lány vagy.
Mindenki, aki volt már fogságban,
akinek vannak sérülései,
az esélyt kap arra, hogy erősebb legyen
mindezt átélve, és ne gyengébb.
Ezt jelenti az Invictus: hogy legyőzhetetlen vagy.
KÖSZÖNJÜK AZ INVICTUS KÖZÖSSÉGÉNEK A SEGÍTSÉGET,
HOGY ELKÉSZÜLHETETT EZ A SOROZAT.
HA ÖN IS MENTÁLIS NEHÉZSÉGEKKEL KÜZD,
HASZNOS INFORMÁCIÓKAT TALÁL A WWW.WANNATALKABOUTIT.COM-ON.
A feliratot fordította: Petőcz István